Diari Oficial de la Generalitat Valenciana


Sumari del DOGV 5875, del 21-10-2008 (2008/11665)

Informació pública del programa per al desenvolupament d'actuació integrada, per gestió directa, per a l'obertura del carrer José de Lamaigniere.
-------------------------------------------------------------------------------------------------------------------------------------------------

### Dades del document

Número de DOGV
:   5875

Data del DOGV
:   21-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11709


Data del document
:   17-09-2008

Organisme emissor
:   Ajuntament de Sant Joan d'Alacant

Tipus de document
:   Informació Pública

Descriptors 

:   * Sant Joan d'Alacant
    * pla d'urbanisme
    * administració local

Informació pública del programa per al desenvolupament d'actuació integrada, per gestió directa, per a l'obertura del carrer José de Lamaigniere. [2008/11384]  
Primer  
L'Ajuntament en ple, en la sessió del dia 10 de juny de 2008, va acordar encomanar a Personas y Ciudad, SAU (c/ Canyaret, núm. 24, 03202 Sant Joan d'Alacant. Tel. 214 641 291) la gestió directa de l'actuació urbanística consistent en l'elaboració del corresponent programa per al desenvolupament d'actuació integrada, per a l'obertura del carrer José de Lamaigniere del municipi de Sant Joan d'Alacant, en sòl urbà limítrof amb l'àrea del Pla de Reforma Interior del Salt, i situat enfront del sector SUP 13, El Gualeró. Tot això, de conformitat amb la legislació vigent, per al seu sotmetiment a informació pública al llarg de l'any 2008.  
Així, l'Ajuntament de Sant Joan d'Alacant, per mitjà de la seua empresa pública Personas y Ciudad, SAU, gestionarà i finançarà, amb fons propis de la dita societat, l'esmentada actuació urbanística.  
Segon  
L'Ajuntament en ple, en la sessió celebrada el dia 24 de juliol de 2008, va acordar sotmetre a informació pública el Programa d'Actuació Integrada per gestió directa municipal per a l'obertura de la prolongació del carrer José de Lamaigniere, el projecte de reparcel·lació i el projecte d'urbanització, així com la notificació formal i individualitzada de la resolució als interessats i als que consten en el Cadastre com a titulars de drets afectats per l'actuació proposada.  
L'Ajuntament en ple, en la sessió del dia 2 de setembre de 2008, va aprovar determinades correccions en el Programa d'Actuació Integrada (PAI) i en el projecte de reparcel·lació derivades d'adaptar el PAI a les determinacions i previsions legals del Decret Llei 1/2008, de 27 de juny, del Consell, de Mesures Urgents per al Foment de l'Habitatge i el Sòl.   
I, per Decret de l'Alcaldia d'esta data, s'acorda iniciar el procediment.  
Tercer  
De conformitat amb el que estableix l'article 128 de la Llei Urbanística Valenciana, que regula la iniciativa pública en programes, al punt sisé, quan, com en el present cas, la forma de retribució s'establisca imperativament en el programa, la reparcel·lació podrà formar part de l'alternativa tècnica i es tramitaran conjuntament. El deure d'informació establert en l'article 166 de la Llei Urbanística Valenciana queda substituït per l'avís d'inici, que haurà d'arreplegar els continguts del l'esmentat article aplicables a la gestió directa.  
Quart  
Contingut exigit a les notificacions de gestió directa conforme l'article 166 i concordants de la Llei Urbanística Valenciana:  
a) Text del contracte subscrit amb l'administració actuant: en el present cas, al tractar-se de gestió directa, no es presenta l'esmentat document.  
b) Expressió de les magnituds urbanístiques rellevants establertes pel planejament:  
- Parcel·la mínima: 1.200,00 m². 840 m² sostre.  
- Edificabilitat neta: 0,7 m²/m².  
- Ocupació màxima: 50%.  
- Aprofitament subjectiu i superfície mínima de terreny requerida per a obtindre l'adjudicació de finca de resultat independent:  
Conforme es justifica en la documentació exposada al públic, el càlcul dels aprofitaments i dels deures de cessió i d'equidistribució es realitza de conformitat amb l'article 21.4.c de la Llei Urbanística Valenciana, de les actuacions integrades en sòl urbà consolidat: «c) Amb motiu d'una obertura de carrer o una altra obra pública semblant impulsada per l'administració o pels particulars i que vinga a convertir en solars les parcel·les limítrofs vacants o amb edificació ruïnosa o manifestament inadequada. No serà requisit per a esta modalitat d'actuació integrada l'aprovació d'un pla de reforma interior ni la delimitació d'una unitat d'execució. En este cas es compliran per compte de la propietat del sòl beneficiada per les noves possibilitats d'edificació, els mateixos deures urbanístics que li serien exigibles per a l'atorgament de la corresponent llicència, com la cessió i equidistribució del sòl viari que proporcionadament li corresponga i la seua part estrictament alíquota del cost total que suporte l'administració a l'urbanitzar-lo, sense que procedisca l'alteració de l'aprofitament objectiu que corresponga a cada propietari».  
Així, doncs el criteri per a l'adjudicació de finca de resultat és la titularitat de finca inicial amb aprofitament objectiu.  
c) Import global de les càrregues d'urbanització: 269.103,43 euros, IVA inclòs.  
d) Coeficient de canvi: no s'estableix coeficient de canvi a l'imposar-se el pagament en metàl·lic de les càrregues d'urbanització, a causa de la configuració de l'àmbit. S'indica de manera residual més avant i a l' únic efecte de regular el pagament de càrregues de finques litigioses.  
e) Informació sobre la possibilitat d'optar per la modalitat de retribució en metàl·lic; el mode, les condicions i el termini per a la dita opció; la quantia i contingut de l'aval o garantia a prestar per qui retribuïsca en diners; havent d'emplaçar els propietaris perquè es pronuncien respecte d'això.   
En el present cas no hi ha opció de pagament, imposar-se el pagament en metàl·lic de les càrregues d'urbanització, a causa de la configuració de l'àmbit.  
La informació mencionada en l'article 166 de la Llei Urbanística Valenciana, relativa a les magnituds econòmiques que han d'expressar-se per metre quadrat de sòl i de sostre, són necessàries a l'efecte d'aportar informació suficient respecte a l'opció de pagament. En el present cas, com s'ha indicat, no hi ha opció de pagament. No obstant això, este escrit s'acompanya d'una relació de diverses magnituds econòmiques relatives al programa. Els esmentats imports seran revisats quan siguen determinats els imports definitius corresponents a les despeses variables a què es referix l'article 126.j de la Llei Urbanística Valenciana.   
f) Es fa constar l'estimació preliminar de:  
a. La repercussió unitària de despeses:  
- Repercussió càrregues urbanístiques sobre parcel·la bruta (?/m²): 54,45 euros.   
- Repercussió càrregues urbanístiques sobre parcel·la neta (?/m²): 72,94 euros.   
b. La indemnització individualitzada que corresponga a l'interessat per construccions i plantacions: no s'han estimat elements indemnitzables.  
g) Es recorda als propietaris el deure legal de manifestar les situacions jurídiques que afecten les finques propietat seua, així com de facilitar la documentació necessària per a identificar-les, qualificar-les i, si és el cas, valorar-les.  
h) No existeix en l'àmbit cap edificació consolidada que siga possible sotmetre al règim disposat en el capítol III del títol I de la Llei Urbanística Valenciana, relatiu a àrees semiconsolidades.  
Cinqué  
Dades econòmiques rellevants i càlcul del valor del sòl  
1. Valor venda del producte immobiliari: 3.952.292,70 euros.  
2. Valor de repercussió del sòl inclosa urbanització: 1.267.777,45 euros.  
3. Superfície total de l'àrea: 4.260,35 m².  
4. Superfície de les parcel·les edificables: 3.180,34 m².  
5. Total de càrregues (sense IVA, amb indemnitzacions): 231.985,72 euros.  
6. Valor total de la construcció: 1.555.288,76 euros.   
7. Valor total del sòl sense urbanitzar (?/m²): 1.035.791,74 euros.   
8. Superfície màxima construïble (m²t): 2.226,24 m²t.  
9. Valor unitari de sostre urbanitzat(?/m² construït): 569,47 €/m²c.   
10. Repercussió de càrregues sobre parcel·la bruta (?/m²s): 54,45 euros.   
11. Repercussió de càrregues sobre parcel·la neta (?/m²): 72,94 euros.   
12. Valor unitari del sòl lucratiu inicial sense urbanitzar: 325,69 euros.   
13. Repercussió del sòl per habitatge (110 m²): 62.641,78 euros.  
14. Repercussió de càrregues per UDA: 104,21 euros.   
15. Repercussió de càrregues sobre superfície construible (?/m²t): 104,21 euros.   
16. Valor unitari UDA: 465,27 euros.  
17. Valor unitari de la repercussió sobre sòl brut sense urbanitzar 243,12 €/m².   
18. Valor unitari del sòl net urbanitzat (?/m² solar) 398,63 euros.   
19. Valor unitari del sòl net sense urbanitzar: 325,69 euros.   
20. Repercussió d'indemnitzacions per UDA: 0,00 euros.  
21. Repercussió de càrregues sobre la superfície viària sense IVA: 214,80 €/m².  
22. Valor unitari d'UDA (sense IVA): 465,27 euros.  
23. Relació UDA/Superfície neta resultant: 0,7.  
Sisé  
En compliment dels esmentats acords, de conformitat amb el que disposa l'article 272 del Reglament d'Ordenació i Gestió Territorial i Urbanística de la Comunitat Valenciana aprovat pel Decret 67/2006, de 12 maig, mitjançant la inserció del present edicte en el Diari Oficial de la Comunitat Valenciana i, simultàniament o amb posterioritat, en un periòdic d'àmplia difusió al municipi, es posa en coneixement general l'inici del procediment i se sotmet a informació pública el Programa d'Actuació Integrada per gestió directa municipal, per a l'obertura de la prolongació del carrer José de Lamaigniere, projecte de reparcel·lació i projecte d'urbanització, a l'efecte de formular al·legacions al contingut de la seua documentació, durant el termini de 20 dies comptadors des de l'endemà a l'última publicació de l'anunci o des de la recepció de l'avís, si és posterior.  
Atés el règim de gestió directa per a esta actuació, no pertoca ni la presentació d'alternatives tècniques ni de proposicions juridicoeconòmiques, quedant exclosos els tràmits del concurs previstos per a la selecció de l'urbanitzador.  
Durant l'esmentat termini, l'expedient estarà a disposició dels interessats en el Servei d'Urbanisme, avinguda la Rambla, 56-entresòl, els dies laborables, de dilluns a divendres, de 09.00 a 14.00 hores. Telèfon 856 784 384. Fax 899 679 565. E-mail: whs@ifywnpwebxqykgyy.dy.  
Cosa que pose en general coneixement a l'efecte del que preveu l'article 128.6 de la Llei Urbanística Valenciana -en la redacció que en fa el Decret Llei 1/2008, de 27 de juny, del Consell -Diari Oficial de la Comunitat Valenciana de 30.06.2008- i de l'article 166 de la Llei Urbanística Valenciana, i comunique que contra l'inici de l'esmentat procediment, que és un acte de tràmit, es pot formular al·legacions al contingut del programa, al projecte d'urbanització i al projecte de reparcel·lació durant el termini de 20 dies comptadors des de l'endemà de l'última publicació de l'anunci o des de la recepció de l'avís, si és posterior.  
Sant Joan d'Alacant, 17 de setembre de 2008.- L'alcalde president: Edmundo J. Seva García.